Berlingske Tidende, 1835-07-29
Efter Gazette de France traadte, efter Zumalacarregnis Død, Don Carlos mellem sine Tropper og tiltalde dem saaledes:Jeg træder blandt Eder, for at blande mine Taarer med Eders og at begræde Dens Tab, der var os alle kjær. (Her blev han saa bevæget, at han nogle Minutter maatte afbryde sin Tale. Tappre Krigere. Mine lovmæssige Rettigheders Forsvarere Jeg stiller mig selv i Spidsen for Eder; Eders Souverain vil føre Eder til Kampen; ved Eders Side vil jeg sejre eller døe! Denne korte Tale havde electriseret Tropperne, bemærker Gazette, og de havde under Raabet: Længe leve Kongen, sporet at hævne deres heltemodige Feldtherre og forsvare deres Souverains Sag til sidste Aandedræt. Der skal nu alvorligt være Tale om Hr. Thiers's Udtrædelse af Ministeriet - siger Journal de Commerce." Han er blevet kjed af den afgjorte Jndflydelse, de Herrer Guizot og Broglie i lang Tid have udøvet i Cabinettet, og som de udstrække meer og meer. Hr. Gasparin bereder sig allerede til, ganske at indtage hans Plads. Saameget er i det mindste vist – vedbliver Journalen – at medens Hr. Thiers udhviler sig paa sin Villa Orsini, forfølger hans Under Statssecretair, Gasparin, med den meest anstrængte Virksomhed Sporene af det sidste Complot, hvilken Beskjæftigelse han paa en Maade har gjort til sin egen Sag. Alle Jndberetninger, der angaae denne Begivenhed, som ved Hove naturligviis ansees for meget vigtig, beholder han for sig selv, og tilbereder paa denne Maade sin Person en Slags Vigtighed, der kan synes at gjøre ham skikket til, ved Siden af de Herrer Guizot og Broglie at indtage en Plads i Cabinetter. Der tales ogsaa om, at Politi Præfecten, Hr. Gisquet, skal have Hr. Franc-Carre, forhenværende General-Advocat ved Cour royale og Hr. Martins Med-Substunt i den store Process, til Eftermand. Dette Rygte har siden de Anklagedes Undvigelse vundet betydeligt i Sandsynlighed. – J Modsætning til hiin, "Journal de Commerces Meddelelse om Hr. Thiers, vil man fra en anden Kant vide, at Hr. Thiers nylig har aflagt en saadan Prøve paa sin Jndflydelse hos Kongen, som ingen af hans Colleger hidindtil har kundet rose sig af. Da han nemlig i Cabinettet havde talt omfødvendigheden af, at højtideligholde Juli-Dagene med særdeles Glands, var han af sin Colleger blevet paamindet om de sparsomme Midler, til hvilke Deputerede-Kamret denne Gang har indskrænket Juli-Højtidens Festligholdelse. Er det intet Videre havde han indvendt – saa lad De mig kun raade! – Hermed havde da de andre Ministre været tilfredse, og Hr. Thiers havde strax efter begivet sig til Neuilly til Kongen, og forestillet denne, at en brillant Høitideligholdelse af Juli-Dagene var nødvendig for hans Popularitet, og at Hs. Majestæt, da man fra anden Side ikke vidste at skaffe Midler dertil, endelig maatte give de nødvendige Penge af sin Civil-Liste. Kongen, som i Førstningen overraskedes af dette Forslag, havde dog tilsidst ladet sig overtydes, og bemyndiget Hr. Thiers til, at bestride det uundgaaeligt Nødvendige af Civillisten, men dog under sammes General-Jntendants, Hr. Montalivets bestandige Opsyn. De ministerille Blade, tale nu ogsaa vidt og bredt om Tilberedelserne til Juli-Festen. Det er mærkeligt nok, at Kongen i denne Anledning har tilskrevet alle Ærkebisperne og Bisperne, for at opfordre dem til, eller rettere, for at befale dem, at anordne den 27de d. M. en højtidelig Sørge-Gudstjeneste i alle deres Diocesers Kirker. Ved lignende, Leiligheder skrev hidindtil kun Hr. Persil, hvis Opfordringer dog for det meste ikke fulgtes. Her fandt en sørgelig Bortførelse Sted. En ung Mand søgte hos Forældrene om sin Elskedes Haand, som de afsloge ham. san bortførte hende. En af Pigens Brødre ilede efter dem og indhentede dem. Der fulgte en Ordvexel og en Tvekamp, hvori Pigens Broder blev paa Stedet. Nogle Dage efter ankom den bortførte Piges Broder, en Officeer, fra sin Garnison, udfordrede sin Søsters Bortfører og sin Broders Morder, ogsaa han blev i Tvekampen. Nu er Bortføreren flygtet.